
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης περιοχής «Λουτρό» του Δήμου Αλί- 

μου (Νομαρχίας Πειραιώς). 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του εγκεκριμένου ρυμοτομικού σχεδίου 
του Δήμου Ηλιούπολης (Ν. Αττικής) . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης περιοχής «Λουτρό» του Δήμου Αλίμου 
(Νομαρχίας Πειραιώς). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4,5 και 6) 7 (παρ. 1,2 και 4) 
του Ν. 1337/1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α' 33) όπως το άρθρο 6 τροποποιή¬ 
θηκε με το Ν. 1512/1985 «Τροποποίηση και συμπλήρωση πολεοδομι¬ 
κών διατάξεων, ρύθμιση συναφών θεμάτων και θεμάτων του Ταμείου 
Νομικών» (Α' 4). 

2. Τις διατάξεις του άρθρου 3 του Ν.Δ/τος της 17.7.1923 «Περί 
σχεδίων πόλεων κ.λπ.» (Α' 228) όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις των άρθρων 6 (παρ. 1) 7, 8, 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 13 (παρ. 1,2, 3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ)» (Α' 141) και το άρθρο 
1 του Ν. 1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α’ 91). 

4. Τις διατάξεις του άρθρου 23 (παρ. 1 περ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την υπ’ αριθ. 287/56/87 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση Γ ενικού Πολεοδομι- 
κού Σχεδίου (Γ.Π.Σ.) του Δήμου Αλίμου (Ν. Αττικής) (Δ' 36). 

6. Την υπ’ αριθ. 32326/1295/1989 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής ενότητας 2 του 
Δήμου Αλίμου» (Ν. Αττικής). 

7. Τις υπ’.αριθ. 118 και 156/88 γνωμοδοτήσεις του δημοτικού 
συμβουλίου Αλίμου. 

8. Την από 11.11.88 (πρακτικό 36) γνωμοδότηση του Συμβουλίου 
Χωροταξίας, Οικισμού και Περιβάλλοντος Νομαρχίας Πειραιά. 


9. Την υπ’ αριθ. 288/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της περιοχής «Λουτρό» του δήμου 
Αλίμου (Ν. Αττικής) με τον καθορισμό οικοδομήσιμων χώρων, οδών 
πεζοδρόμων, κοινοχρήστων χώρων, χώρου δημοτικού σχολείου, όπως 
οι ρυθμίσεις αυτές φαίνονται στο σχετικό ένα (1) χρωματισμένο πρωτό¬ 
τυπο διάγραμμα σε κλίμακα 1:1000 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αριθ. 
37728/89 πράξη του και που συνοπτικό του αντίτυπο δημοσιεύεται με 
το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο, επιβάλλεται 
προκήπιο πλάτους τεσσάρων (4) και οκτώ (8) μέτρων. 

Άρθρο 4 

Στους οικοδομήσιμους χώρους της παραπάνω περιοχής επιτρέπεται 
η χρήση της γενικής κατοικίας όπως προσδιορίζεται από το άρθρο 3 του 
από 23.2.87 Π.Δ/τος (Δ' 166). 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

- Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα: 

α. Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστο πρόσωπο έντεκα (11) μέτρα, ελάχιστο εμβαδόν 
τριακόσια (300) τ.μ. και 

β. Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/83 εφόσον έχουν ελάιχιστο πρόσωπο 
έντεκα (11) μέτρα, ελάχιστο εμβαδόν τριακόσια (300) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον: α) στο 
οικοδομήσιμο τμήμα αυτών εγγράφεται κάτοψη κτιρίου με ελάχιστη 
επιφάνεια 50 τ.μ. και ελάχιστη πλευρά 5 μέτρα και β) δεν δημιουργή- 
θηκαν από κατάτμηση που έγινε κατά παράβαση των διατάξεων του 
από 22.6.83 Π.Δ/τος (Δ' 284). 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων: ένδεκα (11) μέτρα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Μαΐου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜΟΣΙΟΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του εγκεκριμένου ρυμοτομικού σχεδίου του Δή¬ 
μου Ηλιούπολης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 Π.Δ/γμα (ΦΕΚ 592/Δ). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 Π.Δ/γμα 
(ΦΕΚ 163/Α). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την από 22.7.88 (αριθ. πρωτ. 56661) αίτηση των Ανδρέα και 
Σπήλιου Παπαδόπουλου.. 

7. Την υπ’ αριθ. 308/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθ. 56661/8766/23.11.1988 απόφαση των Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων, για προέγκριση σχετικής τεχνικής μελέτης με πρόταση του 
Υπουργού Περιβάλοντος, Χωροταξίας και Δημοσίων Έργων, αποφασί¬ 
ζουμε: 

’Αρθρο 1 

1. Εγκρίνεται η πραγματοποίηση της μεταφοράς συντελεστού δόμη¬ 
σης που εγκρίθηκε με το από 28.2.1982 Π.Δ/γμα (ΦΕΚ 221/Δ/82) 
από το βαρυνόμενο ακίνητο που βρίσκεται εντός του ρυμοτομικού σχε¬ 
δίου Χαλανδρίου του δήμου Χαλανδρίου επί της οδού Αττικής αριθ. 24, 
ιδιοκτησίας Νικ. Παναγόπουλου, για το οποίο έχει εκδοθεί ο υπ’ αριθ. 
442/1988 σχετικός τίτλος δικαιώματος μεταφοράς συντελεστή δόμη¬ 
σης στο όνομα των Ανδρέα και Σπήλιου Παπαδόπουλου, σε άλλο ακί¬ 
νητο (ωφελούμενο) που βρίσκεται εντός του ρυμοτομικού σχεδίου του 


δήμου Ηλιούπολης (Ν. Αττικής) στην οδό Ουίνστων Τσώρτσιλ 4 ιδιο¬ 
κτησίας Ανδρέα και Σπήλιου Παπαδόπουλου, όπως το ωφελούμενο ακί¬ 
νητο φαίνεται με στοιχεία Α Β Γ Δ στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 3728/1989 πράξη του 
και που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία θα δομηθεί στο ωφελούμενο 
ακίνητο επιπλέον της επιτρεπομένης βάσει των ισχυόντων στην περιοχή 
όρων δόμησης 95,12 τ.μ. που αντιστοιχεί σε 47 τ.μ. του βαρυνομένου 
ακινήτου (18,80 από ισόγειο και 28,20 από ορόφους). 

3. Τα ειδικότερα στοιχεία του ωφελόυμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου 318,15 τ.μ. 

β. Συντελεστής δόμησης 1,298 

γ. Ποσοστό κάλυψης 31% 

δ. Μέγιστο επιτρεπόμενο ύψος 18 μέτρα 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με τις όψεις και κατόψεις που φαίνονται στα έξι (6) σχετικά 
πρωτότυπα διαγράμματα σε κλίμακα 1:50 (τα πέντε) και 1:100 (το 
ένα) που θεωρήθηκαν από τον Προϊστάμενο της Διεύθυνσης Τοπογραφι¬ 
κών Εφαρμογών με την υπ’ αριθ. 3728/1989 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Ακυρούται ο υπ’ αριθ. 442/1988 ονομαστικός τίτλος δικαιώματος 
μεταφοράς συντελεστή δόμησης στο όνομα του Ανδρέα και Σπήλιου Πα¬ 
παδόπουλου 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
(αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Μαΐου 1989 . 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΣ 

ΠΕΡΙΒ/ΝΤΟΣ, ΧΟΡ/ΞΙΑΣ & ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

0.1 729 

ΔΗΜΟΣ·· ΗΛΙΟΥΠΟΛΗΣ 
μελετητες > 

ΠΑΠΑΔΟΠΟΥΛΟΣ ΑΝΔΡΕΑΣ 


θέμα σχεδίου 


ΤΟΜΗ Β-Β 


αριθμός 

σχεδίου 


•κλίμακα : 1 50 

χρονος μελετης I ΙΟΥΛΙΟΣ 1988 
υπογραφή I σφραγίδα 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













